wannaphong/clean_thaiwikipedia huggingface dataset:
# ทีเอ็นเอ บาวด์ฟอร์กลอรี
ทีเอ็นเอ บาวด์ฟอร์จีโลรี่ เป็นศึกใหญ่ของมวยปล้ำอาชีพ ที่จัดขึ้นครั้งแรก ปี ค.ศ. 2005 ภายใต้สมาคมของ โทเทิล นอนสต็อป แอคชั่น เรสต์ลิง เป็นรายการศึกใหญ่ที่สุดที่เทียบกับ เรสเซิลเมเนีย ของ WWE จัดขึ้นในเดือนตุลาคม

 วันที่และสถานที่ของบาวด์ฟอร์จีโลรี่ 
#รายการวันที่เมืองสถานที่คู่เอกอ้างอิงJeff Jarrett (c) ปะทะ Rhino ในแมทช์การปล้ำเดี่ยว เพื่อชิงแชมป์ NWA World Heavyweight Championship พร้อมด้วย Tito Ortiz เป็นกรรมการพิเศษ Jeff Jarrett (c) ปะทะ Sting ในแมทช์การปล้ำเดิมพันอาชีพ เพื่อชิงแชมป์ NWA World Heavyweight Championship with Kurt Angle as the Special Outside EnforcerKurt Angle (c) ปะทะ Sting ในแมทช์การปล้ำเดี่ยว เพื่อชิงแชมป์ TNA World Heavyweight Championship Samoa Joe (c) ปะทะ Sting ในแมทช์การปล้ำเดี่ยว เพื่อชิงแชมป์ TNA World Heavyweight ChampionshipA.J. Styles (c) ปะทะ Sting ในแมทช์การปล้ำเดี่ยว เพื่อชิงแชมป์ TNA World Heavyweight ChampionshipDaytona Beach, FloridaOcean CenterRob Van Dam ปะทะ Abyss ในแมทช์การปล้ำ Monster's Ball MatchJeff Hardy ปะทะ Kurt Angle ปะทะ Mr. Anderson ในแมทช์การปล้ำสามเส้า เพื่อชิงแชมป์ TNA World Heavyweight Championship จากตำแหน่งว่างPhiladelphia, PennsylvaniaLiacouras CenterKurt Angle (c) ปะทะ Bobby Roode ในแมทช์การปล้ำเดี่ยว เพื่อชิงแชมป์ TNA World Heavyweight Championship Phoenix, ArizonaGrand Canyon University Arena Austin Aries (c) ปะทะ Jeff Hardy ในแมทช์การปล้ำเดี่ยว เพื่อชิงแชมป์TNA World Heavyweight Championship
# วิทยาลัยนาฏศิลปกาฬสินธุ์
วิทยาลัยนาฏศิลปกาฬสินธุ์  เป็นวิทยาลัยนาฏศิลป หนึ่งในสิบสองแห่งทั่วประเทศ โดยการจัดตั้ง วันที่ 1 พฤษภาคม พ.ศ. 2524 โดยกระทรวงศึกษาธิการ โดยให้สังกัดกองศิลปศึกษา กรมศิลปากร เปิดทำการสอนนักเรียนตั้งแต่ระดับนาฏศิลป์ชั้นต้นจนถึงระดับนาฏศิลป์ชั้นสูง ทั้งนี้เพื่อให้สอดคล้องกับแผนพัฒนาเศรษฐกิจและสังคมแห่งชาติระยะ 4–5 ในด้านการศึกษาที่จะต้องพัฒนาและขยายการศึกษาด้านนาฏศิลป์และดุริยางค์ไทยไปสู่ส่วนภูมิภาคให้เพียงพอ คณะรัฐมนตรีมีมติให้เปิดดำเนินการได้ในปีการศึกษา 2525 กรมศิลปากรอนุมัติเงิน 6,000,000 บาทก่อสร้างอาคารเรียน 4 ชั้น 18 ห้องเรียนจำนวน 1 หลังในเนื้อที่ของราชพัสดุแปลงที่ 14633 บริเวณสนามบินเก่ากองทัพบก ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ ในเนื้อที่ 50 ไร่

ต่อมาในปี พ.ศ. 2551 จึงได้รับการจัดตั้งเป็นหน่วยงานในสังกัดสถาบันบัณฑิตพัฒนศิลป์ กระทรวงวัฒนธรรมกฎกระทรวง จัดตั้งส่วนราชการในสถาบันบัณฑิตพัฒนศิลป์ กระทรวงวัฒนธรรม พ.ศ. ๒๕๕๑, ราชกิจจานุเบกษา เล่มที่ ๑๒๕ ตอนที่ ๕๙ ก หน้า ๑ ๒๓ เมษายน ๒๕๕๑
# วันสันติภาพสากล
วันสันติภาพสากล  ตรงกับวันที่ 21 กันยายนของทุกปี จัดขึ้นเพื่ออุทิศแก่สันติภาพ และโดยเฉพาะอย่างยิ่งการปราศจากสงคราม บ้างถือเป็นโอกาสพิเศษกำหนดหยุดยิงชั่วคราวในพื้นที่ที่ยังสู้รบกันอยู่ มีการเฉลิมฉลองวันสันติภาพสากลในบรรดาชาติ กลุ่มการเมือง กลุ่มทางทหาร และประชาชนทั้งหลาย วันสันติภาพสากลจัดขึ้นครั้งแรกใน พ.ศ. 2524

ในการเริ่มวันดังกล่าว มีการเคาะ "ระฆังสันติภาพ" ที่สำนักงานใหญ่สหประชาชาติ ในนครนิวยอร์ก สหรัฐอเมริกา ระฆังนั้นถูกหล่อขึ้นจากเหรียญที่รับบริจาคมาจากเด็กทั่วโลก มันถือเป็นของขวัญโดยสมาคมสหประชาชาติแห่งญี่ปุ่น และถูกกล่าวถึงว่าเป็น "เครื่องเตือนใจมนุษย์ถึงมูลค่าแห่งสงคราม" มีข้อความ "สันติภาพโลกเบ็ดเสร็จจงเจริญ" จารึกอยู่ด้านข้างของระฆัง
# ระฆังสันติภาพญี่ปุ่น
ระฆังสันติภาพญี่ปุ่น เป็นสัญลักษณ์แห่งสันติภาพของสหประชาชาติ หล่อขึ้นเมื่อวันที่ 24 พฤษภาคม ค.ศ. 1952 เป็นของขวัญอย่างเป็นทางการของประชาชนญี่ปุ่นมอบให้แก่สหประชาชาติเมื่อวันที่ 8 มิถุนายน ค.ศ. 1954 ระฆังสัญลักษณ์สื่อถึงสันติภาพนี้ ญี่ปุ่นบริจาคให้แก่สหประชาชาติ ในเวลานั้นซึ่งญี่ปุ่นยังไม่ได้รับการยอมรับเข้าสู่สหประชาชาติอย่างเป็นทางการ ระฆังสันติภาพญี่ปุ่นมอบให้แก่สหประชาชาติโดยสมาคมสหประชาชาติแห่งญี่ปุ่น

 ประวัติ 
โรงงานทาดะในญี่ปุ่นหล่อระฆังเสร็จในวันสหประชาชาติ เป็นผลงานของชิโยจิ นากางาวะ ถูกนำออกจัดแสดงชั่วคราวในโอซากา ประเทศญี่ปุ่น ในงานโอซากาเอ็กซ์โป 70 และภายหลังกลับคืนสู่ที่ตั้งถาวรภายในพื้นที่สหประชาชาติ

เร็นโซ ซาวาดะ ผู้สังเกตการณ์สหประชาชาติชาวญี่ปุ่น มอบระฆังให้แก่องค์การสหประชาชาติ ในเวลาที่มอบนั้น ซาวาดะให้ความเห็นว่า ระฆังทำให้ความปรารถนาสันติภาพเป็นรูปเป็นร่างขึ้น ซึ่งไม่เพียงเฉพาะแต่ชาวญี่ปุ่นเท่านั้น แต่รวมถึงประชาชนแห่งโลกทั้งใบด้วย ดังนั้น มันจึงเป็นสัญลักษณ์แห่งความเป็นสากลของสหประชาชาติ

 รายละเอียด 
ตัวระฆังหนัก 116 กิโลกรัม สูง 1 เมตร มีเส้นผ่าศูนย์กลางที่ฐาน 0.6 เมตร โลหะในระฆังได้มาจากเหรียญที่ได้รับบริจาคจากผู้แทน 60 ประเทศที่เข้าร่วมที่ประชุมสมาคมสหประชาชาติครั้งที่ 13 ซึ่งจัดขึ้นในกรุงปารีส ประเทศฝรั่งเศส เหรียญนั้นผู้แทนได้เก็บรวบรวมจากเด็ก

ด้านหนึ่งของระฆังจารึกเป็นภาษาญี่ปุ่นความว่า "สันติภาพโลกเบ็ดเสร็จจงเจริญ" (世界絶対平和萬歳)

ระฆังสันติภาพญี่ปุ่นที่สำนักงานใหญ่สหประชาชาติในนครนิวยอร์ก ตั้งอยู่ภายในสิ่งก่อสร้างไม้ญี่ปุ่น ซึ่งคล้ายกับศาลเจ้าชินโตแบบดั้งเดิม โครงสร้างทั้งหมดรองรับด้วยฐานหินซึ่งได้รับบริจาคจากประเทศอิสราเอล

 พิธีการ 
แต่เดิมมีการเคาะระฆังสองครั้งในหนึ่งปี คือ วันแรกของฤดูใบไม้ผลิ หรือวันวสันตวิษุวัต (vernal equinox) และทุกวันเปิดประชุมสมัยประชุมประจำปีของสมัชชาใหญ่แห่งสหประชาชาติในเดือนกันยายน

นอกจากนี้ยังมีการเคาะระฆังสันติภาพสากลในพิธีการวันคุ้มครองโลกประจำปี ซึ่งริเริ่มโดย จอห์น แมกคอนเนลล์ ผู้ก่อตั้งวันนั้น
# สารเคลือบเซลล์
สารเคลือบเซลล์
(Extracellular matrix , ECM) เป็นผลิตภัณฑ์อย่างหนึ่งของเซลล์ซึ่งพบอยู่ที่บริเวณรอบนอกของเซลล์สัตว์ สารเคลือบเซลล์นั้นมีส่วนสำคัญในการค้ำจุนโครงสร้างของเซลล์ นอกจากนี้ยังทำหน้าที่ที่สำคัญต่างๆอีกมากมาย ซึ่งถ้าสารเคลือบเซลล์เกิดความผิดปกติขึ้นก็อาจทำให้เซลล์นั้นเกิดความผิดปกติตามไปด้วยและอาจนำไปสู่การเกิดมะเร็งในที่สุด

สารเคลือบเซลล์นั้นจะถูกคัดหลั่งออกมาจากตัวเซลล์และไฟโบรบลาสท์ (fibrobrast) หรือเนื้อเยื่อเกี่ยวพัน (connective tissus) ที่แทรกอยู่ระหว่างเซลล์ ซึ่งสารที่คัดหลั่งออกมานั้นจะมีองค์ประกอบที่สำคัญ 2 ประการ ได้แก่ สารประกอบเชิงซ้อนของโพลีแซคคาไรด์กับโปรตีนที่มีชื่อว่า ไกลโคซามิโนไกลแคนส์ (Glycosaminoglycans,GAGs) สารนี้จะมีคุณสมบัติในการดูดซับน้ำได้ จึงทำให้สารเคลือบเซลล์นั้นมีลักษณะคล้ายเจล และองค์ประกอบสำคัญอีกอย่างหนึ่งก็คือ โปรตีนเส้นใย (Fibrous proteins) ได้แก่ คอลลาเจน(collagen) อีลาสติน(elastin) ไฟโบรเนกติน(fibronectin) และ ลามินิน(laminin) เป็นต้น ซึ่งโปรตีนเส้นใยเหล่านี้จะมีการเชื่อมโยงกับโปรตีนต่างๆในเซลล์ด้วย

สารเคลือบเซลล์นั้นจะพบมากในบริเวณเนื้อเยื่อเกี่ยวพันซึ่งปรากฏในหลายรูปแบบ เช่น กระดูก(bone) ฟัน(teeth) กระจกตา(cornea) เอ็นที่ยึดระหว่างปลายมัดของกล้ามเนื้อกับกระดูก(tendons) เป็นต้น แต่จะพบได้น้อยในเนื้อเยื่อประเภทเนื้อเยื่อสมองและไขสันหลังเนื่องจากเนื้อเยื่อนั้นติดกันแน่น
 หน้าที่ของสารเคลือบเซลล์ 
สารเคลือบเซลล์นั้นมีหน้าที่สำคัญหลายประการ เช่น เป็นโครงที่ประกบกับเซลล์ช่วยในการค้ำจุนโครงสร้างทางกายภาพของเนื้อเยื่อ มีบทบาทต่อพฤติกรรมของเซลล์ในการรับรู้สิ่งต่างๆนำไปสู่การตอบสนอง เป็นสิ่งที่มีอิทธิพลต่อการอยู่รอดของเซลล์คือเปรียบเสมือนเป็นสิ่งแวดล้อมของเซลล์ เป็นสิ่งที่มีผลต่อพัฒนาการของเซลล์ คือ สามารถกระตุ้นให้เซลล์สามารถเกิดการเปลี่ยนรูปร่างไปทำหน้าที่เฉพาะอย่างได้ และนอกจากนี้ยังเกี่ยวข้องกับการเคลื่อนย้ายเซลล์ ซึ่งจะอาศัยสารเคลือบเซลล์เป็นตัวช่วยในการจดจำว่าเป็นเซลล์พวกเดียวกันหรือไม่ จากนั้นจึงจะเกิดการรวมกลุ่มกันของเซลล์ชนิดเดียวกันกลายเป็นเนื้อเยื่อและนำไปสู่การสร้างอวัยวะในที่สุด การเพิ่มจำนวนเซลล์ก็เช่นกัน สารเคลือบเซลล์นั้นจะเป็นสัญญาณที่คอยบอกว่าเซลล์สมควรที่จะเพิ่มจำนวนหรือไม่ เป็นต้น ถ้าหากว่าเซลล์นั้นไม่มีสารเคลือบเซลล์ เซลล์อาจจะไม่สามารถสื่อสารกันได้ 

เชิงอรรถและอ้างอิง
# ตำบลวรนคร
วรนคร เป็นตำบลหนึ่งในอำเภอปัว จังหวัดน่าน ตั้งอยู่บริเวณตอนกลางของตัวอำเภอ

 ที่ตั้ง 
 ทิศเหนือ ติดต่อตำบลปัวและตำบลสถาน อำเภอปัว 
 ทิศตะวันออก ติดต่อตำบลภูคา อำเภอปัว
 ทิศใต้ ติดต่อตำบลป่ากลางและตำบลศิลาแลง อำเภอปัว
 ทิศตะวันตก ติดต่อตำบลปัว อำเภอปัวราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอปัว จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 8 หมู่บ้าน ได้แก่
 หมู่ 1 บ้านตึ๊ด
 หมู่ 2 บ้านเก็ต
 หมู่ 3 บ้านมอน
 หมู่ 4 บ้านแก้มราษฎร์พัฒนา
 หมู่ 5 บ้านแก้ม
 หมู่ 6 บ้านสวนดอก
 หมู่ 7 บ้านร้องแง
 หมู่ 8 บ้านดอนแก้ว

 การปกครองส่วนท้องถิ่น 
 เทศบาลตำบลปัว มีพื้นที่ครอบคลุม 3 หมู่บ้าน ได้แก่
 หมู่ 4 บ้านแก้มราษฎร์พัฒนา
 หมู่ 5 บ้านแก้ม
 หมู่ 6 บ้านสวนดอก
 องค์การบริหารส่วนตำบลวรนคร มีพื้นที่ครอบคลุม 5 หมู่บ้าน ได้แก่
 หมู่ 1 บ้านตึ๊ด
 หมู่ 2 บ้านเก็ต
 หมู่ 3 บ้านมอน
 หมู่ 7 บ้านร้องแง
 หมู่ 8 บ้านดอนแก้ว

 สถานที่สำคัญ 
 ที่ว่าการอำเภอปัว
 สำนักงานองค์การบริหารส่วนตำบลวรนคร
 สำนักงานที่ดินอำเภอปัว
 สำนักงานเกษตรอำเภอปัว
 ศาลจังหวัดน่าน สาขาปัว
 โรงพยาบาลสมเด็จพระยุพราชปัว
 สถานีตำรวจภูธรปัว
 วัดพระธาตุเบ็งสกัด
 พระธาตุจอมแจ้ง
# พระครูสังวรโสภณ (สาย ติสสโร)
หลวงพ่อสาย (มีนาคม พ.ศ. 2397 - 22 พฤศจิกายน พ.ศ. 2489) เป็นหนึ่งในพระคณาจารย์ทั้ง 3 พระองค์ที่สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชรูปที่ 10 แห่งกรุงรัตนโกสินทร์ ทรงยกย่องขณะเสด็จมาตรวจที่เมืองลพบุรี ทั้ง 3 รูปคือ
 หลวงพ่อสาย วัดพยัคฆาราม
 หลวงพ่อรุ่ง วัดเชิงท่า
 หลวงพ่อเรือง
ประวัติและพระเกียรติคุณของท่านปรากฏในหนังสือ ระยะทางสมเด็จพระมหาสมณะเสด็จตรวจการณ์คณะสงฆ์ในมณฑลในกรุงเก่า ปีพุทธศักราช 2457 มีข้อความเกี่ยวกับหลวงพ่อและวัดเสือดังนี้ วันที่ 26 มีนาคม... เวลา 1 ยามเศษ เสด็จขึ้นที่ประทับที่พระครูสายจัดกุฏิของท่านไว้ถวาย...พระครูสายวัดนี้ มีรูปสมบัติเป็นสง่าทั้งมีมารยาทงามน่านับถือ มีชาวบ้านชั้นคฤหบดี มีวัยผู้ใหญ่มาอยู่ช่วยพระครูรับเสด็จหลายคน มิกิริยาอัธยาศัยอันเรียบร้อย น่าชม สมกับทั้งเจ้าวัดและลูกบ้าน...
 ประวัติ 
หลวงพ่อสาย ติสสโร ท่านเกิดเมื่อเดือนมีนาคม พ.ศ. 2397 ตรงกับรัชสมัยของพระบาทสมเด็จพระปรเมนทร์มหามงกุฎฯ พระจอมเกล้าเจ้าอยู่หัว รัชกาลที่ 4 แห่งราชวงศ์จักรี เป็นบุตรของนายปั้น และนางเกลี้ยง ปั้นสะอาด ได้อุปสมบทเมื่อปี พ.ศ. 2418 ณ วัดพยัคฆาราม มีหลวงพ่อพุก เป็นพระอุปัชฌาย์ หลวงพ่อก๋ง วัดเขาสมอคอน เป็นพระกรรมวาจาจารย์ เมื่อพระอุปัชฌาย์พุก ได้มรณภาพแล้ว หลวงพ่อสายจึงได้สืบเป็นสมภารต่อมา หลวงพ่อได้พัฒนาและช่วยก่อสร้างเสนาสนะทั้งภายในและภายนอกวัด อนึ่ง ขณะที่ท่านยังมีชีวิตอยู่ คณะศิษย์นำโดยพระปลัดเชื้อและพระมหารื่นได้ศรัทธาขออนุญาตหล่อรูปเหมือนของท่านประดิษฐานไว้ ณ วัดพยัคฆาราม ตั้งแต่ปี พ.ศ. 2467 ในปี พ.ศ. 2462 หลวงพ่อสายได้ปลุกเสกและแจกเหรียญรูปไข่ขนาดเล็กให้ศิษยานุศิษย์เป็นครั้งแรก มีผู้ประจักษ์ในกิตติคุณกันเป็นจำนวนมาก เหรียญรุ่นนี้มีราคาสูงหลายหมื่นบาท สภาพสวยถึงหลักแสน นอกจากนี้ยังมีตะกรุด ผ้าประเจียด ระบุปี 2482 พระพิมพ์สี่เหลี่ยมเล็ก ๆ ฯลฯ มีพุทธคุณครบทุกอย่างคือ เมตตา แคล้วคลาด และคงกระพัน ท่านมรณภาพเมื่อปี พ.ศ. 2489 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 แห่งราชวงศ์จักรี รวมสิริอายุได้ 91 ปี 71 พรรษา
 อ้างอิง 
 หนังสือรวมสุดยอดพระคณาจารย์ทั้งหมด 180 พระองค์
 หลวงพ่อสาย ติสสโร วัดพยัคฆาราม
 ประวัติหลวงพ่อสาย 
 เหรียญหลวงพ่อสาย

ส
# ขั้นตอนวิธีของโบรุฟกา
ขั้นตอนวิธีโบรุฟกา  คือขั้นตอนวิธีสำหรับหาต้นไม้ทอดข้ามน้อยที่สุดในกราฟที่ทุกเส้นเชื่อมมีน้ำหนักไม่เท่ากัน

 ประวัติที่มา 
ทฤษฏีนี้ได้จำหน่ายขึ้นในปี ค.ศ. 1962 โดย Otakar Borůvka เพื่อเป็นวิธีการสำหรับสร้างโครงข่ายไฟฟ้าที่มีประสิทธิภาพสำหรับ เขตมอเรเวีย-ไซลีเชีย เมืองออสตราวา ใน สาธารณรัฐเช็ก หลังจากนั้นขั้นตอนวิธีนี้ได้ถูกค้นพบอีกครั้งโดย Florek, Łukasiewicz, Perkal, Steinhaus, และ Zubrzycki ในปี ค.ศ. 1951 และค้นพบโดย Sollin ในปี ค.ศ. 1965 เนื่องจากว่า Sollin เป็นนักวิทยาศาสตร์คอมพิวเตอร์เพียงคนเดียวในที่กล่าวมาข้างต้นอาศัยอยู่ในประเทศที่ใช้ภาษาอังกฤษเป็นภาษาประจำชาติ ขั้นตอนวิธีนี้จึงมักถูกเรียกในอีกชื่อหนึ่งว่า ขั้นตอนวิธีโซลลิน

 เนื้อหา 
300px|center|ตัวอย่างการทำงาน
ขั้นตอนวิธีนี้ถือว่าเป็นขั้นตอนวิธีแบบละโมบ เริ่มต้นจากการพิจารณาจุดยอดทีละจุดและทำการเลือกเส้นเชื่อมที่เชื่อมจุดยอดนั้นและจุดยอดใด ๆ ที่มีน้ำหนักน้อยที่สุดและไม่ทำให้เกิด วัฏจักร โดยไม่คำนึงว่าเส้นเชื่อมนั้นได้ถูกเลือกไปแล้ว ทำเช่นนี้ไปเรื่อย ๆ จนกว่า จุดเชื่อมทุกจุดจะกลายเป็น ต้นไม้ทอดข้าม

 โครงสร้างข้อมูล 
โครงสร้างข้อมูลที่สำคัญสำหรับขั้นตอนวิธีโบรุฟกา คือ กราฟที่จะใช้ต้องเป็นกราฟแบบไม่มีทิศทางเอกสารประกอบคำสอนขั้นตอนวิธีโบรุฟกา ของ University of California Irvine 

 รหัสเทียม 
Given G = (V,E)
 T = graph consisting of V with no edges
  while T has < n-1 edges do
   for each connected component C of T do
   e = min cost edge (v,u) s.t. v in C and u not in C
   T := T union {e}

 การวิเคราะห์รหัสเทียม 
ในแต่ละการวนของวงวนนั้น ต้อง

 หา connected component ซึ่งสามารถหาได้ในเวลา  โดยใช้การค้นแบบจำกัดความลึก
 หาเส้นเชื่อมที่สั้นที่สุด สามารถหาได้ในเวลา  โดยการเปรียบเทียบ ทุกเส้นเชื่อมของ  และ  กับเส้นเชื่อมที่สุดที่สุดของ  และเส้นเชื่อมที่สั้นที่สุดชอง 

จำนวนของ connected component จะลดลงโดยประมาณ 2 เท่าต่อการวนหนึ่งรอบ ดังนั้นจึงสามารถทราบได้ว่ามีการวนมากที่สุด  ครั้ง
ดังนั้น เวลาที่ใช้ทั้งหมดจึงเป็น 

 ขั้นตอนวิธีอื่น ๆ ที่แก้ไขปัญหาเดียวกัน 
ขั้นตอนวิธีสำหรับหาต้นไม้ทอดข้ามน้อยที่สุด นอกจากขั้นตอนวิธีนี้แล้วยังรวมไปด้วยขั้นตอนวิธีครูสกาลและขั้นตอนวิธีพริม สำหรับขั้นตอนวิธีที่เร็วกว่านั้น สามารถคำนวณได้โดยขั้นตอนวิธีแบบสุ่ม และใช้ขั้นตอนวิธีพริมและ ขั้นตอนวิธีโบรุฟกา ร่วมกัน ซึ่งจะสามารถคำนวณได้ในเวลา Boruvka's algorithm Articles and Information สำหรับขั้นตอนวิธีเชิงกำหนดที่เร็วที่สุดก็ใช้ขั้นตอนวิธีโบรุฟการ่วมด้วย มีเวลาการทำงาน  โดย  เป็นฟังก์ชันผกผันของฟังก์ชันแอคเคอร์แมน
# พระเทพมงคลรังษี (ดี พุทฺธโชติ)
หลวงปู่ดี พุทธโชติ (29 มกราคม พ.ศ. 2417 - 19 มิถุนายน พ.ศ. 2510)  วัดเทวสังฆาราม ศิษย์ผู้สืบทอดวิชาจากหลวงปู่ยิ้ม วัดหนองบัว และหลวงพ่อเปลี่ยน วัดใต้ ท่านโดดเด่นทางด้านเมตตามหานิยมดังมีคำขวัญของชาวเมืองกาญจน์ว่า ถ้าเจ้าชู้ต้องวัดเหนือ ถ้าเป็นอ้ายเสือต้องวัดใต้ วัดเหนือก็หมายถึงหลวงปู่ดี วัดเหนือนั่นเอง

 ประวัติ 
หลวงปู่ดี ท่านเกิดเมื่อวันที่ 29 มกราคม พ.ศ. 2417 (นับแบบใหม่) ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านทุ่งสมอ อำเภอพนมทวน จังหวัดกาญจนบุรี เป็นบุตรของคุณพ่อเทศ และคุณแม่จันทร์ เอกฉันท์ มีพี่น้องร่วมบิดามารดา 9 คน ท่านเป็นลูกคนที่ 7 บรรพชาเป็นสามเณรเมื่อปี พ.ศ. 2434 ณ วัดทุ่งสมอ โดยมีท่านอาจารย์รอดซึ่งมีศักดิ์เป็นปู่ของท่าน เป็นพระอุปัชฌาย์ บวชเป็นสามเณรอยู่เป็นเวลาอยู่ 6 เดือนก็ลาสิกขาบท ต่อมาเมื่อมีอายุครบเกณฑ์จึงได้อุปสมบทเป็นพระภิกษุเมื่อปี พ.ศ. 2437 ณ วัดทุ่งสมอ โดยมีพระครูวิสุทธิรังษี (ช้าง) วัดบ้านทวน เป็นพระอุปัชฌาย์ พระอาจารย์รอด วัดทุ่งสมอ เป็นพระกรรมวาจาจารย์

 สมณศักดิ์ 
 พ.ศ. 2458 เป็นพระครูสัญญาบัตรที่ พระครูอดุลยสมณกิจ
 8 มิถุนายน พ.ศ. 2490 เป็นพระราชาคณะชั้นสามัญที่ พระวิสุทธิรังษี ชินศาสนโสภี สังฆปาโมกข์
 5 ธันวาคม พ.ศ. 2500 เป็นพระราชาคณะชั้นราชที่ พระมงคลรังษีวิสุทธิ์ พุทธิธรรมคุณาทร ยติคณิสสร บวรสังฆาราม คามวาสี
 5 ธันวาคม พ.ศ. 2507 เป็นพระราชาคณะชั้นเทพที่ พระเทพมงคลรังษี กาญจนบุรีธรรมธัช รัตตัญญูสุนทร ยติคณิสสร บวรสังฆาราม คามวาสี

 มรณภาพ 
ท่านถึงแก่มรณภาพเมื่อวันที่ 19 มิถุนายน พ.ศ. 2510 รวมสิริอายุได้ 93 ปี 73 พรรษา มีพิธีพระราชทานเพลิงศพเมื่อวันที่ 7 เมษายน พ.ศ. 2511 ณ วัดเทวสังฆาราม จังหวัดกาญจนบุรี

 วัตถุมงคล 
หลังจากนั้นท่านได้เริ่มสร้างวัตถุมงคลที่โด่งดังมีดังนี้
 พระบูชา ภปร. กฐินต้น หน้าตัก 9 นิ้ว วัดเทวสังฆาราม ปี 2506
 พระบูชา ภปร. กฐินต้น หน้าตัก 5 นิ้ว วัดเทวสังฆาราม ปี 2506 ทองเหลืองรมดำ
 รูปหล่อขนาดบูชาหลวงปู่ดี รุ่นแรก ปี 2510 หน้าตักนิ้ว
 เหรียญพระพุทธชินราช เนื้อเงินและเนื้อทองแดง พระกริ่งอุปคุตพุทธโชติ มีเนื้อทองแดงและทองเหลือง
 เหรียญหลวงปู่ดี รุ่นแรก ปี 2507 เนื้ออัลปาก้า ฯลฯ
# การหารเชิงทดลอง
การหารเชิงทดลอง  เป็นขั้นตอนวิธีที่ทำความเข้าใจได้ง่าย เนื่องจากเป็นขั้นตอนวิธีที่ใช้วิธีการแบบบรู๊ทฟอร์ซ (brute-force) เพื่อช่วยในการแยกตัวประกอบของจำนวนเต็ม n โดยตรวจสอบว่ามีจำนวนเฉพาะใดๆที่มากกว่า 1 แต่น้อยกว่า n ที่สามารถหาร n ได้ลงตัว โดยวิธีนี้มักใช้กับการแยกตัวประกอบของจำนวนเต็มค่าน้อยๆ เนื่องจากประสิทธิภาพเชิงเวลาค่อนข้างช้า

 คำอธิบาย 
การหารเชิงทดลองนั้น ใช้หลักของการหาขอบเขตล่างและขอบเขตบน(lower bound&upper bound)เข้ามาช่วย กำหนดให้ จำนวนเต็ม n= s×t และ s ≤ t เราจะทำการตรวจสอบว่ามี s | n (หมายถึง s หาร n ได้ลงตัว) สำหรับจำนวน s = {2, ..., √n} โดยขอบเขตบน คือ s ≤ √n นั้น มีทฤษฎีดังนี้

ทฤษฎี : ตัวประกอบเฉพาะของจำนวนเต็มใดๆ จะต้องมีค่าน้อยกว่าหรือเท่ากับรากที่สองของจำนวนเต็มนั้นๆ

บทพิสูจน์ : สมมุติให้ s > √n ดังนั้น t ≥ s > √n เป็นผลให้ n < s×t ทำให้ขัดแย้งกับข้อเท็จจริง n = s×t เพราะฉะนั้น s ≤ N

ตัวอย่างที่1 : ให้จำนวนเต็มบวก n มีค่าเท่ากับ 7399 สามารถแสดงขั้นตอนวิธีการทำได้ดังนี้

 ทดลองนำจำนวนเฉพาะ 2,3,5 มาหารพบว่า ไม่ใช่ตัวประกอบของ n (หาร n ไม่ลงตัว)
 ทดลองนำจำนวนเฉพาะ 7 พบว่า 7 เป็นตัวประกอบของ n โดย n/7 = 1057
 จากนั้นลองนำ 7 มาหารซ้ำอีกครั้ง พบว่า 7 เป็นตัวประกอบของ 1057 ทำให้ 1057/7 = 151
 ลองนำ 7 มาหารอีกครั้ง พบว่าหารไม่ลงตัว ดังนั้น 7 ไม่ใช่ตัวประกอบของ 151
 เลื่อนไปที่จำนวนเฉพาะตัวถัดไปคือ 11 พบว่าหารไม่ลงตัว ดังนั้น 11 ไม่ใช่ตัวประกอบของ 151
 เมื่อเลื่อนไปที่จำนวนเฉพาะตัวถัดไปจาก 11 คือ 13 จะพบว่าไม่สามารถคิดต่อได้ เนื่องจาก 13 มีค่ามากกว่ารากที่สองของ 151 ซึ่งคือ 12.288 
 เพราะฉะนั้น ตัวประกอบของ 7399 คือ 7×7×151

ตัวอย่างที่2 : ให้จำนวนเต็มบวก n มีค่าเท่ากับ 491 สามารถแสดงขั้นตอนวิธีการทำได้ดังนี้
 ทดลองนำจำนวนเฉพาะ 2, 3,5...,19พบว่าไม่ใช่ตัวประกอบของn (หาร n ไม่ลงตัว)
 เมื่อเลื่อนไปที่จำนวนเฉพาะตัวถัดไปจาก 19 คือ 23 จะพบว่าไม่สามารถคิดต่อได้ เนื่องจาก 23 มีค่ามากกว่ารากที่สองของ 491 ซึ่งคือ 22.158
 เพราะฉะนั้น 491 ไม่มีจำนวนเฉพาะใดๆเป็นตัวประกอบ 491 จึงเป็นจำนวนเฉพาะ

 รหัสเทียม 
def trial_division(n):
    """Return a list of the prime factors for a natural number."""
    if n == 1: return [1]
    primes = prime_sieve(int(n**0.5) + 1)
    prime_factors = []

    for p in primes:
        if p*p > n: break
        while n % p == 0:
            prime_factors.append(p)
            n //= p
    if n > 1: prime_factors.append(n)

วิสุดา  

    return prime_factors

 ประสิทธิภาพการทำงาน 
ประสิทธิภาพเชิงเวลาของการหารเชิงทดลอง ในกรณีที่แย่ที่สุด คือ จำนวนเต็มที่ต้องการทดลองเป็นจำนวนเฉพาะ ในกรณีนี้จะใช้จำนวนเฉพาะตั้งแต่ 2 ถึง √n โดยต้องทำเป็นจำนวน 2√n / ln n ครั้ง ทำให้มีประสิทธิภาพเชิงเวลาเป็น O(√n / log n)

การใช้การหารเชิงทดลองเป็นวิธีที่รวดเร็วสำหรับการแยกตัวประกอบของจำนวนเต็มที่มีตัวประกอบน้อยๆ เนื่องจาก มีจำนวนเต็ม 50% ที่มี 2 เป็นตัวประกอบ, 33% ที่มี 3 เป็นตัวประกอบ, 88% ที่มีจำนวนเต็มที่มีค่าน้อยกว่า 100 เป็นตัวประกอบ และ 92% ที่มีจำนวนเต็มที่มีค่าน้อยกว่า 1000 เป็นตัวประกอบ ดังนั้นจึงคุ้มค่าที่จะเริ่มหาตัวประกอบจากจำนวนเฉพาะดังขั้นตอนวิธีนี้

 การประยุกต์ใช้ 
การหารเชิงทดลองเป็นขั้นตอนวิธีที่ช่วยในการแยกตัวประกอบจำนวนเต็ม การหาตัวประกอบเฉพาะ และการหาตัวหารร่วมมาก
# ฌ็อง แปแร็ง
ฌ็อง บาติสต์ แปแร็ง (30 กันยายน ค.ศ. 1870 – 17 เมษายน ค.ศ. 1942) เป็นนักฟิสิกส์ชาวฝรั่งเศส และผู้ได้รับรางวัลโนเบลสาขาฟิสิกส์ ในปี ค.ศ. 1926

ปี ค.ศ. 1895 แปแร็งแสดงให้เห็นว่า รังสีแคโทดประกอบขึ้นจากคอร์พัสเคิลที่มีประจุไฟฟ้าเป็นลบ เขาคำนวณเลขอาโวกาโดรด้วยกระบวนการหลายแบบ และอธิบายพลังงานแสงอาทิตย์ด้วยปฏิกิริยาเทอร์โมนิวเคลียร์ของไฮโดรเจน

หลังจากที่อัลเบิร์ต ไอน์สไตน์เผยแพร่ทฤษฎีว่าด้วยการเคลื่อนที่ของบราวน์ในรูปของอะตอมในปี ค.ศ. 1905 แปแร็งได้ทำการทดลองเพื่อทดสอบและรับรองการคาดการณ์ของไอน์สไตน์ และช่วยยืนยันทฤษฎีอะตอมของดาลตันซึ่งเป็นที่ถกเถียงกันมานานนับศตวรรษ

จากผลงานนี้ และผลงานอื่นๆ เกี่ยวกับโครงสร้างที่ไม่ต่อเนื่องของสสาร ทำให้แปแร็งได้รับรางวัลโนเบลสาขาฟิสิกส์ในปี ค.ศ. 1926 และเป็นอันสิ้นสุดการโต้เถียงอันยาวนานว่าด้วยลักษณะที่แท้จริงทางกายภาพของโมเลกุล
# อิกัวนาแรด
อิกัวนาแรด หรือ ไรนอเซอรัสอิกัวนา  เป็นสัตว์เลื้อยคลานจำพวกอิกัวนา มีชื่อวิทยาศาสตร์ว่า Cyclura cornuta อยู่ในวงศ์ Iguanidae

มีจุดเด่นอยู่ที่ตรงหัวขนาดใหญ่ที่มีเขาที่ดั้งจมูกเหมือนกับนอแรดอันเป็นที่มาของชื่อเรียก มีลำตัวที่มีขนาดใหญ่ หนา บึกบึน ลำตัวมีสีน้ำตาล หรือสีเขียวมะกอกหรือสีดำ ขณะที่บางตัวมีส่วนหางสีฟ้า ในตอนเล็กจะมีสีเทาอมฟ้าแซมตลอดทั้งตัว ในตัวผู้จะมีสีสันบริเวณกล้ามเนื้อที่หลังคอหนามาก และมีกล้ามเนื้อบริเวณกรามที่ใหญ่มากจนปูดออกมาบริเวณหัวอย่างชัดเจน ภายในปากเป็นสีม่วงดำสำหรับใช้ขู่ โดยการขู่จะใช้วิธีอ้าปากขู่และงับกรามลงแรง ๆ 

จัดเป็นอิกัวนาที่มีขนาดใหญ่ที่สุดในสกุล Cyclura ด้วยมีความยาวที่สุดได้ถึง 1.5 เมตร และมีน้ำหนักได้ถึง 15 กิโลกรัม กระจายพันธุ์อยู่ในที่ที่แห้งแล้งแถบเกาะฮิสปันโยลา, หมู่เกาะแคริบเบียน และดอมินีกา

มีอยู่ด้วยกันทั้งหมด 3 ชนิดย่อย ซึ่งสูญพันธุ์ไปแล้วหนึ่งชนิด และอยู่ในภาวะใกล้สูญพันธุ์อย่างยิ่งหนึ่งชนิด เป็นอิกัวนาที่กินได้ทั้งพืชและสัตว์ขนาดเล็ก หรือ ไข่นก เป็นอาหารได้ แต่จะกินพืชเป็นหลัก

เป็นสัตว์เลื้อยคลานที่เป็นที่นิยมเลี้ยงสำหรับผู้ที่นิยมเลี้ยงสัตว์แปลก ๆ แต่ว่าเป็นอิกัวนาที่มีนิสัยก้าวร้าว ไม่ค่อยเชื่อง และอาจกัดทำร้ายผู้เลี้ยงได้ โดยขณะที่สถานะการอนุรักษ์ในธรรมชาติ อิกัวนาแรด มีศัตรูตามธรรมชาติ คือ งูโบอา เพียงพอน สุนัข แมว และหนู ที่จะทำลายและกัดกินไข่และรัง แต่ปัจจุบันได้รับการคุ้มครองจากกฎหมายที่เข้มงวด และการได้รับการเอาใจใส่จากผู้คนในท้องถิ่น ประกอบกับการสามารถเพาะขยายพันธุ์ในที่เลี้ยงได้แล้ว ทำให้มีจำนวนประชากรเพิ่มขึ้นBiG RoN, Basic-Intermediate Caree for Cyclura Species คอลัมน์ Exotic Pets หน้า 134-136 นิตยสาร Aquarium Biz ฉบับที่ 8 ปีที่ 1: กุมภาพันธ์ 2011
# ตำบลนาหนองทุ่ม (อำเภอแก้งคร้อ)
ตำบลนาหนองทุ่ม เป็นตำบลที่มีขนาดใหญ่ที่สุดในอำเภอแก้งคร้อด้วยขนาดพื้นที่ 92 ตร.กม. มีประชากรรวมกันทั้งสิ้นกว่า 18,714 คน โดยแบ่งการปกครองออกเป็นสองส่วนคือ เขตเทศบาลตำบลนาหนองทุ่มและเขตองค์การบริหารส่วนตำบลนาหนองทุ่ม

 อาณาเขตติดต่อ 
 ทิศเหนือ ติดต่อกับ  ตำบลโคกกุง อำเภอแก้งคร้อ จังหวัดชัยภูมิ
 ทิศใต้ ติดต่อกับ  ตำบลนาเสียว อำเภอเมือง และ  ตำบลห้วยไร่ อำเภอคอนสวรรค์ จังหวัดชัยภูมิ
 ทิศตะวันออก ติดต่อกับ  ตำบลช่องสามหมอ อำเภอแก้งคร้อ จังหวัดชัยภูมิ
 ทิศตะวันตก ติดต่อกับ  ตำบลเก่าย่าดี อำเภอแก้งคร้อ และ  ตำบลนาฝาย อำเภอเมือง จังหวัดชัยภูมิ

 ลักษณะภูมิประเทศ 
สภาพพื้นที่โดยทั่วไปของตำบลนาหนองทุ่มเป็นที่ราบระหว่างเชิงเขา 2 ด้าน และตั้งอยู่ในเขตลุ่มน้ำห้วยสามหมอ โดยพื้นที่ส่วนใหญ่มีลักษณะเป็นดินทราย 

 เขตการปกครอง 
ตำบลนาหนองทุ่มแบ่งออกเป็น 18 หมู่บ้าน หมู่บ้านในเขตเทศบาล 10 หมู่บ้าน และนอกเขตเทศบาลจำนวน 8 หมู่บ้าน ดังนี้

  หมู่ที่  1  บ้านโคกงาม
  หมู่ที่  2  บ้านหนองรวก
  หมู่ที่  3  บ้านนาหนองทุ่ม
  หมู่ที่  4  บ้านนกเขาทอง
  หมู่ที่  5  บ้านดงพอง
  หมู่ที่  6  บ้านหนองไผ่ล้อม
  หมู่ที่  7  บ้านนาแก
  หมู่ที่  8  บ้านโคกล่าม
  หมู่ที่  9  บ้านนาหนองทุ่มใต้
  หมู่ที่  10  บ้านนาแกเหนือ
  หมู่ที่  11  บ้านนาหนองทุ่มกลาง
  หมู่ที่  12  บ้านโนนสง่า
  หมู่ที่  13  บ้านนาแกใต้
  หมู่ที่  14  บ้านโนนรัง
  หมู่ที่  15  บ้านนาล้อม
  หมู่ที่  16  บ้านนาแกศรีสวัสดิ์
  หมู่ที่  17  บ้านนาแกท่าขอนยุง
  หมู่ที่  18  บ้านหนองรวกพัฒนา
  หมู่ที่  19  บ้านโคกล่ามพัฒนา

 การปกครองส่วนท้องถิ่น 
พื้นที่ของตำบลนาหนองทุ่ม อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลนาหนองทุ่ม                          -           3,314       10,778องค์การบริหารส่วนตำบลนาหนองทุ่ม                  -            2,941      7,936		 รวม                                                        92.00        6,255      18,714
 สถิติจำนวนประชากรและบ้านของตำบลนาหนองทุ่ม ข้อมูล ณ ธันวาคม 2564

 สถานที่สำคัญ 
การศาสนา
 วัดชัยมงคล
 วัดชุมศิลา
 วัดบูรณาราม
 วัดผสม
 วัดเวฬุวันวนาราม
 วัดศรีมงคลวนาราม
 วัดศรีสวัสดิ์บรรพต
 วัดสว่างปุญญาวาสวัดในตำบลนาหนองทุ่ม (อำเภอแก้งคร้อ) เข้าถึงได้จาก:  .จาก ระบบทะเบียนวัด สำนักงานพระพุทธศาสนาแห่งชาติการศึกษา
 โรงเรียนนาหนองทุ่มวิทยา
 โรงเรียนบ้านนาหนองทุ่ม
 โรงเรียนบ้านนาแก
 โรงเรียนบ้านหนองไผ่ล้อม
 โรงเรียนบ้านหนองรวก
 โรงเรียนบ้านโคกล่าม
 โรงเรียนบ้านนกเขาทอง
 โรงเรียนบ้านโคกงาม
 โรงเรียนบ้านดงพอง

 แหล่งข้อมูลอื่น 
 http://www.nanongthum.go.th/index0.html 
 http://info.thailocaladmin.go.th/detail/general
# ขั้นตอนวิธีพีลบหนึ่งของพอลลาร์ด
ขั้นตอนวิธีพีลบหนึ่งของพอลลาร์ด  เป็นขั้นตอนวิธีในการหาตัวประกอบของจำนวนเต็มโดยใช้แนวคิดทางทฤษฎีจำนวนเป็นพื้นฐาน ขั้นตอนวิธีดังกล่าว จอห์น พอลลาร์ด (John Pollard) นำเสนอขึ้นในปี 1974

 แนวคิดพื้นฐาน 
ขั้นตอนวิธีพีลบหนึ่งของพอลลาร์ดมีพื้นฐานอยู่บนทฤษฎีบทเล็กของแฟร์มาต์ สำหรับจำนวนเต็ม a ซึ่งเป็นจำนวนเฉพาะสัมพัทธ์กับ p และสำหรับจำนวนเต็มบวก K แล้ว

 

ถ้า x เป็นสมภาคกับ 1 มอดุโลด้วยตัวประกอบหนึ่งของ n เมื่อ n คือจำนวนเต็มที่ต้องการหาตัวประกอบ แล้วตัวประกอบนั้น ๆ ย่อมต้องหารตัวหารร่วมมากของ x - 1 และ n ได้ลงตัว
ในการเลือกเต็มบวก K นั้นเพื่อนำไปหาร p - 1 นั้น มันจะให้ K เกิดผลคูณของเลขยกกำลังของจำนวนเฉพาะหลาย ๆ ตัว โดยมากแล้วมักจะเลือกจำนวนเฉพาะที่จะมาใช้เป็นตัวประกอบนั้นไม่ให้มีค่าเกินค่า ๆ หนึ่ง (ในที่นี้จะขอเรียกว่า B) เริ่มจากการสุ่มตัวเลข x มาหนึ่งตัว แล้วแทนค่าของ x ด้วย  เมื่อ w แทนจำนวนเฉพาะที่ใช้เป็นเลขยกกำลัง ซึ่งขั้นตอนวิธีจะหาตัวประกอบของจำนวนเต็ม n ได้ก็ต่อเมื่อตัวหารร่วมมากของ x - 1 และ n ไม่เท่ากับ 1

 ขั้นตอนวิธี และอัตราการเติบโต 
 ข้อมูลขาเข้า: จำนวนประกอบ n
 ข้อมูลขาออก: ตัวประกอบของ n หรือข้อผิดพลาด (ในกรณีที่หาตัวประกอบไม่พบ)
 เลือกขอบเขตบน B ของจำนวนเฉพาะที่จะนำมาใช้เป็นตัวประกอบของจำนวนเต็ม' K
 
 สุ่มเลือก a ซึ่งเป็นจำนวนเฉพาะสัมพัทธ์กับ p (ข้อสังเกต: อย่างไรก็ตาม สามารถกำหนดค่าของ a ได้เองเลย เนื่องจากการสุ่มเลือกในขั้นตอนนี้ยังไม่จำเป็นเท่าไรนัก)
  (โดยระหว่างการคำนวณ  ให้ทำการมอดุโลด้วย n ควบคู่ไปด้วย)
 ถ้า 1 < g < n นั่นคือพบตัวประกอบแล้ว ให้คืนค่า g
 ถ้า g = 1 หรือ g = n ให้กลับไปเลือกค่า B ใหม่ที่มากกว่าเดิม แล้วย้อนกลับไปทำขั้นตอนที่ 2 อีกครั้ง หรือแสดงข้อผิดพลาดว่าหาไม่พบ

อัตราการเติบโตของขั้นตอนวิธีนี้คือ O(B × log B × log2n) โดยยิ่ง B มีค่ามาก ยิ่งทำให้ทำงานช้า แต่ทำให้โอกาสที่จะหาตัวประกอบพบนั้นเพิ่มมากขึ้น

 ตัวอย่างการหาตัวประกอบ 
ต้องการหาตัวประกอบของ n = 2987 โดยให้ a = 2 และ M = 7! (ในที่นี้จะขอเลือก M = 7 เพื่อความสะดวกในการแสดงตัวอย่างการคำนวณ)
ด้วยขั้นตอนวิธีพีลบหนึ่งของพอลลาร์ด จึงต้องคำนวณหา  ซึ่งคำนวณได้จาก

 

ซึ่งจะได้ลำดับของการคำนวณ ดังนี้

 
 
 
 
 
 

จากนั้น นำค่า 755 ที่ได้ไปลบออกหนึ่ง แล้วคำนวณหาตัวหารร่วมมากระหว่าง 755 -1 กับ n จะได้ว่า

 
นั่นคือ 29 เป็นตัวประกอบหนึ่งของ 2987 นั่นเอง